હા. આમાંના જ એક ચીપ માણસે એનેય ફસાવી'તી જ ને ?કૃપા મનમાં હસી. પેલો હરામખોર સાલો. હજીયે બેઠો બેઠો એને જોવા ટ્રાય કરતો હશે . નજીક આવશે ને વાત કરશે .બે ચાર સારા શબ્દો બોલી માફી માગવા ટ્રાય કરશે . પણ ના એ એને માફ નહીં કરી શકે..અરે એ પોતાની જાતનેય ક્યાં માફ કરી શકી છે હજુ સુધી ? હજી પણ એને આ વાત ચૂભે જ છે ને કે સાલું આવું કેમ કર્યું ? બરાબર છે. બહુ જૂના બોયફ્રેન્ડ સાથે બ્રેક અપ કર્યું 'તું... ખરેખરો પ્રેમ હતો ...ને એ છોડી ગયો તો કોઈ બીજી માટે ત્યારે બહુ ખાલી ખાલી લાગતું. પણ તોયે સાવ આવું. એને મનોમન પેલો ચહેરો દેખાયો. કાળો...આછી દાઢી વાળો...ધૂંધળો....